CELEX: 32021R2127
Language: bg
Date: 2021-09-29 00:00:00
Title: Делегиран регламент (ЕС) 2021/2127 на Комисията от 29 септември 2021 година за изменение на приложение IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции

3.12.2021   
               
               
                  BG
               
               
                  Официален вестник на Европейския съюз
               
               
                  L 432/7
               
            
         ДЕЛЕГИРАН РЕГЛАМЕНТ (ЕС) 2021/2127 НА КОМИСИЯТА
         от 29 септември 2021 година
         за изменение на приложение IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 17, параграф 2 от него,
         като има предвид, че:
         
                     (1)
                  
                  
                     В съответствие с член 17, параграф 1 от Регламент (ЕС) № 978/2012 държава, която е определена от Организацията на обединените нации (ООН) за най-слаборазвита държава, следва да се ползва от тарифните преференции, предвидени по специалния режим за най-слаборазвитите държави (инициативата „Всичко освен оръжие“ (ВОО). Списъкът на държавите — бенефициери по инициативата ВОО, се съдържа в приложение IV към Регламент (ЕС) № 978/2012.
                  
               
                     (2)
                  
                  
                     На 4 декември 2020 г. ООН изключи Вануату от категорията на най-слаборазвитите държави. Поради това Вануату вече не отговаря на условията за ползване със статут на бенефициер по инициативата ВОО съгласно член 17, параграф 1 от Регламент (ЕС) № 978/2012 и следва да се заличи от приложение IV към посочения регламент. В съответствие с член 17, параграф 2 от Регламент (ЕС) № 978/2012 заличаването на Вануату от списъка на държавите — бенефициери по инициативата ВОО, следва да започне да се прилага след тригодишен преходен период, считано от датата на влизане в сила на настоящия регламент. Поради това Вануату следва да се заличи от приложение IV, като заличаването се прилага от 1 януари 2025 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент (ЕС) № 978/2012
            В таблицата на приложение IV към Регламент (ЕС) № 978/2012 от колони А и Б съответно се заличават следният азбучен код и обозначената с него държава:
            
               
                           „VU
                        
                        
                           Vanuatu“
                        
                     
         
         
            Член 2
            Влизане в сила и прилагане
            Настоящият регламент влиза в сила на 1 януари 2022 г.
            Член 1 се прилага от 1 януари 2025 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 септември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 303, 31.10.2012 г., стр. 1.